Ao Peep

Ao Peep (17. oktoober 1947 Tartu – 23. aprill 2011) oli eesti draamanäitleja. Aastatel 1963–1967 õppis Peep Vanemuise teatri õppestuudios Kaarel Irdi käe all. Alates 1966. aastast töötas ta ligi pool sajandit Tartus Vanemuise teatris, esinedes lisaks sõnateatrile ka ooperi-, opereti- ja balletilavastustes. Kokku mängis Peep umbes poolesajas rollis, sealhulgas ka Evald Hermaküla, Jaan Toominga ja Mikk Mikiveri lavastustes. Samuti mängis ta telelavastustes, kuuldemängudes ning mängufilmides "Pimedad aknad" (1968), "Võtmeküsimus" (1987) ja "Teenijanna" (1990). Vanemuises töötades laulis Peep algul teatri kooris teist tenorit. Laulmist õppis ta laulustuudios Endel Ani juures. Esimene sõnaline roll oli Ao Peebul viieaastase koolipoisina Eduard Vilde "Tabamata ime" 1952. aasta lavastuses, seistes peaosas esinenud isa Helend Peebu kõrval. Ka tema viimane roll oli "Tabamata imes". Sedapuhku mängis Ao Peep veebruaris 2011 esietendunud lavastuses organist Heinmanni. Intervjuus Sirbile 2006. aastal iseloomustas Peep Eesti teatri arengut nii: "/---/ oma olemuselt on teater ikka enam-vähem samasugune. Võib-olla pisut lihtsamaks ja loomulikumaks on läinud ütlemise viis. Ja näitejuhi tööd tehakse tänapäeval vähem: lavastaja paneb asja paika, esitab oma nägemuse, kuid näitleja peab ise selle sees hakkama saama. Irdi ja ka Kerge ajal tehti proovis rohkem sõnaga tööd. Aga muidu käib töö ikka samaviisi." Risto – Ain Kaalep "Minu silmad ja sinu silmad" (1965) Eerik – Mati Unt "See maailm või teine" (1966) Pavel – Maksim Gorki "Vanamees" (1968) Võlur – Dukas "Võluri õpilane" (1969) Kingpool – Eno Raud "Naksitrallid" (1972) Athos – Dumas, Osvald Tooming "Musketäriana" (1974) Vesipruul – Viru "Kuulsuse narrid" (1976) Drewnowski – Jerzy Andrzejewski, Jaan Tooming, Heinsalu "Polonees 1945" (1976) Rein Naelapea – Valter Ojakäär "Suveöö ilmsi" (1977) Märt – August Kitzberg "Kauka jumal" (1977) Rönee – Anton Hansen Tammsaare, Osvald Tooming "Tõde ja õigus" (1978) Jonas Kempe – Eduard Tubin "Reigi õpetaja" (1979) Spiegelberg – Friedrich Schiller "Röövlid" (1983) Viktor – Zlotnikov "Tuli mees naise juurde" (1983) Kippel – Oskar Luts, Raivo Adlas "Suvi" (1984) Leo – Valter Udam "Vastutus" (1986) Victor – Arthur Miller "Hind" (1986) Falke – Johann Strauss "Nahkhiir" (1986) Swift – Grigori Gorin "Swifti viimane surm" (1986) Jakob Liiv – Hendrik Lindepuu "Kas teda hoida saab" (1988) Preester – Thomas Stearns Eliot "Mõrv katedraalis" (1989) Pickering – Frederick Loewe "Minu veetlev leedi" (1990) Werle – Henrik Ibsen "Metspart" (1990) Leopold Hansen – Ilmar Külvet "Menning" (1990) Sam Shipley – J. B. Priestley "Ma olen siin varem olnud" (1991) Ignacy – Witold Gombrowicz "Iwona, Burgundia printsess" (1994) Maurus, Vesiroos – Anton Hansen Tammsaare, Mati Unt "Taevane ja maine armastus" (1995) Tõnisson – Madis Kõiv "Tali" Auguste – Jean Giraudoux "Undiin" (1996) Ärijuht – Franz Kafka "Metamorfoos" Frank – Arthur Miller "Mälestus kahest esmaspäevast" Bengtsson – August Strindberg "Kummitussonaat" Vassili Denissov – Lev Tolstoi "Sõda ja rahu" Lihhodejev – Mihhail Bulgakov "Meister ja Margarita" Miller – Friedrich Schiller "Salakavalus ja armastus" kõrtsmik Mordcha – Jerry Bock "Viiuldaja katusel" Unimüts – Jacob Grimm / Wilhelm Grimm, Laur Kaunissaare "Lumivalgeke ja seitse pöialpoissi" kolonel Matterson – Dale Wasserman "Lendas üle käopesa" Thomas Putnam – Arthur Miller "Salemi nõiad" karjus Corin – William Shakespeare "Nagu teile meeldib" Hyvärise Pekka – Maiju Lassila "Tuletikke laenamas" Johann Christoph Schmidt – Paul Barz "Võimalik kohtumine" (2007) Pedro – Toomas Hussar, Gabriel Garcia Marquez "Sada aastat…" (2006) Röövel – Olav Ehala, Leelo Tungal "Lumekuninganna" (2006) Johan Egerman – Ingmar Bergman "Lärmab ja veiderdab" (2007) Archibald – Paul Abraham “Savoy ball" (2008) Algklasside õpetaja – Strisdanddolia Vai "Kuidas kuningas kuu peale kippus“ (2009) Edward IV – William Shakespeare "Kuningas Richard Kolmas“ (2009) Daminski, Oliver Cromwell – Peter Shaffer "Gorgo kingitus" (2010) Ätt – Oskar Luts, Olav Ehala "Nukitsamees" (2010) Organist Heinmann – Eduard Vilde "Tabamata ime" (2011) Mati – "Pimedad aknad" (I seeria, 1968) üliõpilaste esindaja – "Valge laev" (1970) Erich Viltok – "Võtmeküsimus" (1986) härra Rinnus – "Teenijanna" (1990) Vikerkaar – "Värvilised unenäod" (1974) seadusesilm, kohtunik, oksjonihärra, sulane – "Põrgupõhja uus Vanapagan" (1977) koosoleku juhataja – "Kahe kodu ballaad" (I jagu, 1985) muuseumi direktor – "Narva kosk" (II jagu, 1988) näitleja – "Balti armastuslood: Mattias ja Ann. Eesti kevad 1991" (1992) isa – "Mis iganes, Aleksander!" (2007) Mati – "Pimedad aknad" (2008) Tema isa oli näitleja Helend Peep, tema abikaasa oli näitleja Kersti Neem. http://www.postimees.ee/leht/00/07/01e/lugu1.htm[alaline kõdulink] Ao Peep Vanemuise teatris aastast 1966 Kadri Masing "Suri Vanemuise näitleja Ao Peep" EPL, 24. aprill 2011 Jaanus Kulli "Esmalt läks Eelmäe Lemps, nüüd siis Ao Peep..." Õhtuleht, 25. aprill 2011 Tambet Kaugema "Vanemuislane Ao Peep: "Raskelt tulnud rollide pealt kasvad ja arened."" Sirp, 31. märts 2006